Այսպես ավելի շուտ մարդուն ծաղրում են, քան հորդորում: 60 տարեկան գործարարը, որը կյանքի մեծ մասն ապրում է Ռուսաստանում, այդպես էլ չյուրացրեց տեղացիների լեզուն, իսկ դա հաստատ արժանի է հատուկ ուշադրության: Հիմա ամոթահար Աբրահամյանին ուրիշ ոչինչ չի մնում, քան խոստովանել. «Ես սովորում եմ, այնպես չի, որ չեմ սովորում: Գիտե՞ք ինչ կա, ամեն մեկն իր ընդունակություններն ունի, իմ ընդունակությունը այդքան բավարար չի, որ կարողանամ 60 տարվա ընթացքում սովորեմ: Ինձ թվում ա ապագա կա, երևի առաջիկա տասնամյակներում կսովորեմ, էլի, ես շա՞տ գիտեմ: Կարող է ստացվի, կարող է՝ չէ: Վստահ չեմ»: